CELEX: C2006/060/89
Language: da
Date: 2006-03-11 00:00:00
Title: Sag T-10/06: Sag anlagt den  11. januar 2006  — PORTELA & C a , s. A. mod KHIM

11.3.2006   
            
            
               DA
            
            
               Den Europæiske Unions Tidende
            
            
               C 60/47
            
         Sag anlagt den 11. januar 2006 — PORTELA & Ca, s. A. mod KHIM
   (Sag T-10/06)
   (2006/C 60/89)
   Stævningen er affattet på portugisisk
   Parter
   
      Sagsøger: PORTELA & Ca, s. A. (S. Mamede do Coronado, Portugal) (ved advogado João M. Pimenta)
   
      Sagsøgt: Kontoret for Harmonisering i det Indre Marked (Varemærker og Design)
   
      Andre parter i sagen for appelkammeret: Juan Torres Quadrado og Josep Gilbert Sanz
   Sagsøgerens påstande
   
               —
            
            
               Afgørelse truffet den 14. september 2005 i sag R 897/2004-1 af Første Appelkammer ved Harmoniseringskontoret annulleres, og EF-varemærke nr. 1 400 183 registreres for følgende produkter:
               
                           —
                        
                        
                           Klasse 5 — Farmaceutiske og veterinærmedicinske præparater samt præparater til sundhedspleje; diætetiske præparater til medicinsk brug; præparater til udryddelse af skadedyr.
                        
                     
                           —
                        
                        
                           Klasse 42 — Lægehjælp; tjenesteydelser i tilknytning til farmaceutiske laboratorier; medicinsk forskning, laboratorieforskning.
                        
                     
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: PORTELA & Ca, s. A.
   
      Det omhandlede EF-varemærke: Figurmærket »Bial« (ansøgning nr. 1 400 183)
   
      Indehaver af det i indsigelsessagen påberåbte varemærke eller tegn: Juan Torres Quadrado og Josep Gilbert Sanz
   
      Det i indsigelsessagen påberåbte varemærke eller tegn: Det spanske varemærke Bial
   
      Indsigelsesafdelingens afgørelse: indsigelsen delvist imødekommet
   
      Appelkammerets afgørelse: Indsigelsesafdelingens afgørelse stadfæstet i det hele
   
      Søgsmålsgrunde: Sagsøgeren gør gældende, at Harmoniseringskontoret har tilsidesat artikel 8, stk. 1, litra b), i forordning nr. 40/94, idet det har fejlfortolket denne bestemmelse. Ved udstedelsen af den anfægtede afgørelse har Harmoniseringskontoret tilsidesat væsentlige formkrav (der er ikke foretaget en formelt korrekt henvisning til varemærket i indsigelsesskrivelsen, de relevante oplysninger vedrørende det ældre varemærke, som indsigelsen blev støttet på, er ikke blevet rettidigt videregivet til sagsøgeren, afgørelsen vedrørende sagens omkostninger er ukorrekt).